Diari Oficial de la Generalitat Valenciana


Sumari del DOGV 5296, del 06-07-2006 (2006/7201)

RESOLUCIÓ de 7 de juny del 2006, de la Conselleria d'Economia, Hisenda i Ocupació, sobre l'acceptació de la cessió gratuïta d'una parcel·la de 2.050 m² de superfície, situada a Llíria (València), carrer de Bétera, realitzada per l'ajuntament del dit a favor de la Generalitat, per a ser destinada a la construcció d'un nou palau de justícia.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5296

Data del DOGV
:   06-07-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/7201


Data del document
:   07-06-2006

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Llíria
    * cultura regional
    * transmissió de la propietat
    * propietat immobiliària

RESOLUCIÓ de 7 de juny del 2006, de la Conselleria d'Economia, Hisenda i Ocupació, sobre l'acceptació de la cessió gratuïta d'una parcel·la de 2.050 m² de superfície, situada a Llíria (València), carrer de Bétera, realitzada per l'ajuntament del dit a favor de la Generalitat, per a ser destinada a la construcció d'un nou palau de justícia. [2006/7201]  
L'Ajuntament de Llíria, en sessió plenària realitzada el dia 19 de gener del 2006, va acordar la cessió gratuïta a la Generalitat d'una parcel·la situada al carrer de Bétera 77, de la dita població. Tal com consta en l'acord mencionat, l'immoble té caràcter de domini públic.  
A proposta de la Conselleria de Justícia, Interior i Administracions Públiques, es van iniciar els tràmits legals oportuns per a la formalització de la cessió i acceptació gratuïta de la parcel·la.  
La cessió es realitza amb la finalitat de destinar la parcel·la a la construcció d'un nou palau de justícia.  
La cessió s'ha efectuat basant-se en el que disposa l'article 37 de la llei 14/2003, de Patrimoni de la Generalitat Valenciana, que regula la mutació demanial externa i la disposició addicional onzena de la llei mencionada.  
Segons l'article 37 .Les administracions territorials de la Comunitat Valenciana podran afectar béns i drets demanials a un ús o servici públic competència de la Generalitat Valenciana i transmetre-li la titularitat quan resulten necessàries per al compliment dels seus fins. L'administració adquirent mantindrà la titularitat del bé mentre continue afectat l'ús o servici públic que motivà la mutació i, per tant, conserva el seu caràcter demanial. Si el bé o dret no és destinat a l'ús o servici públic o deixa de destinar-se posteriorment, revertirà a l'administració transmetent, integrant-se en un patrimoni amb totes les seues pertinences i accessions..  
L'article 44 de la Llei 14/2003, de 10 d'abril, de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.  
L'article 27.2.c) de la Llei de Patrimoni establix que .2.Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa... En conseqüència, una vegada perfeccionada la cessió i acceptació, per mitjà de la formalització de la corresponent escriptura pública, l'immoble queda automàticament afecte al servici públic juridicoadministratiu i adscrit a la Conselleria de Justícia, Interior i Administracions Publiques, a la qual correspon la seua administració, defensa i conservació.  
Fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament de Llíria de la parcel·la de 2.050 m² de superfície, sítia en el carrer Bétera de la dita població, que confronta: nord, carrer 8 de Març; sud, carrer Cronista Lluís Martí Ferrando; est, carrer de Bétera; i oest, resta finca matriu.  
Forma part de la finca registral 7955 inscrita en el Registre de la Propietat de Llíria al tom 1063, llibre 327, foli 125, inscripció 2a.   
Referència cadastral: 8454264FU4529Y7715OP (part).  
L'immoble s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Llíria, s'efectua amb la condició de destinar la parcel·la a la construcció d'un nou palau de justícia, i queda subjecta al que disposa l'article 37 de la Llei 14/2003, de Patrimoni de la Generalitat.  
Segons el punt quart de l'Acord Plenari de 19 de gener del 2006, pel qual s'acorda la cessió, esta se subordina al compliment de les condicions següents:  
La construcció del nou palau de justícia haurà de realitzar-se en el termini màxim de cinc anys i mantindre's amb eixe destí durant almenys els trenta anys següents.  
S'establix la condició resolutòria que en cas d'incompliment de qualsevol dels terminis o del destí previstos, el solar cedit revertirà al patrimoni de l'ajuntament amb totes les seues pertinences i accessions, i serà suficient l'acta notarial que ho acredite, acompanyada de l'escriptura de la cessió, per a tornar a inscriure en el Registre de la Propietat la finca a favor de l'Ajuntament de Llíria.  
Tercer  
L'Ajuntament de Llíria es compromet a dotar la parcel·la dels servicis urbanístics que falten per a l'edifici projectat (connexions a peu de parcel·la), perquè tinga la condició de solar i en concret:  
. Accés rodat amb pavimentat de calçades i voreres de tots els carrers i vials a què confronta.  
. Abastiment d'aigua i xarxa de hidrants contra incendis. Evacuació d'aigües (pluvials i residuals).  
. Subministrament d'energia elèctrica en baixa o mitjana tensió. Enllumenat públic.  
. Telefonia.  
Així mateix, l'Ajuntament de Llíria es compromet a eliminar qualsevol obstacle, servitud o impediment que puga dificultar el normal desenvolupament de les obres i de tots aquells que es descobrisquen amb posterioritat (camins, arbratge, línies aèries, conduccions superficials o subterrànies, etc.). També es compromet a adoptar els projectes necessaris per a la urbanització expressada en el punt anterior i per a l'eliminació de servituds i obstacles expressats en este punt.  
Quart  
L'immoble acceptat s'haurà d'incorporar a l'Inventari General de Béns i Drets de la Generalitat Valenciana, en concepte de bé de domini públic afecte el servici juridicoadministratiu i adscrit a la Conselleria de Justícia Interior i Administracions Publiques, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat en el Registre de la Propietat.  
Quint  
Notificar la present resolució a l'ajuntament cedent i procedir a la publicació en el Diari Oficial de la Generalitat Valemciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat Valenciana.  
València, 7 de juny del 2006.. El conseller d'Economia, Hisenda i Ocupació: Gerardo Camps Devesa.